**FORMULAR ZA PRIJAVU**

|  |  |  |
| --- | --- | --- |
| 1. **LIČNI PODACI** | | |
| |  | | --- | | C:\Documents and Settings\NAMIK\Desktop\IMG_1419.JPG | | 1. IME I PREZIME   Namik Halilović | |
| 1. ADRESA   Pauč bb Kladanj 75280 | |
| 1. TELEFON   035/623-200; 061/941-832 | |
| 1. E-MAIL ADRESA   halilovicnamik@gmail.com | |
| 1. ZVANJE   Profesor razredne nastave | |
| 1. **RADNO MJESTO** | | |
|  | |  |
| 1. Naziv ustanove: | | JU Osnovna škola „Kladanj“ |
| 1. Adresa: | | Ulica Kladanjske brigade br. 28 Kladanj 75280 |
| 1. Telefon: | | 035/621-094 |
| 1. Posao koji obavljate: | | Profesor razredne nastave |
| 1. Razred ili uzrast djece sa kojom radite: | | Kombinovano odjeljenje 2. i 3. razreda |
| 1. Godine staža: | | 21 godina |
|  | |  |
| 1. **MOJA PEDAGOŠKA UVJERENJA** | | |
| Opišite, u kratkim crtama, koja su vaša temeljna uvjerenja, principi i polazišta na kojima se zasniva vaš rad sa djecom/učenicima. Koji je vaš moto, čemu težite i čime se vodite u svom radu; šta vas motiviše i inspiriše (najviše pola stranice).  Ljudi su društvena bića i opstaju samo u zajednici. Što više znaju lakše im je živjeti. Škola je, pored porodice, najznačajnije mjesto na kojem djeca uče, saznaju i postaju ljudi. Uloga učitelja i nastavnika u odgoju i obrazovanju djece je nemjerljiva.  Poziv učitelja ima planetarnu vrijednost. Biti odgajatelj, onaj koji poučava, biti uzor djeci, biti onaj koji uči riječju, postupkom, djelom, predstavlja najzahvalnije, ali i najodgovornije zanimanje u svijetu danas. Posmatrati ta malena bića kako odrastaju, spoznaju i postaju ljudi sreća je, radost i uspjeh. Vidjeti da izrastaju u moralne, odgovorne osobe zadovoljstvo je i satisfakcija za svaki uloženi trud, svaki prijeđeni korak u ovladavanju znanjem, sposobnostima, vještinama. To je nezaustavljivi točak znanja koji se okreće i pokreće ono najkreativnije, najljepše, najuzvišenije u onom koji poučava, ali i u onom ko saznaje. Otkriti novo, saznati više, spoznati nepoznato! Dati priliku svakoj dječijoj duši da dosegne i više od mogućeg, da se dokaže, da uspije, da se 'obogati', jer: Znanje je bogatstvo! | | |
| 1. **INOVATIVNA PRAKSA** | | |
| 1. NASLOV/NAZIV: | **Knjizi u zagrljaj** | |
| 1. KRATAK OPIS PRAKSE   (do 200 riječi - jedan paragraf): | U povodu obilježavanja Oktobra – mjeseca knjige, tokom pet posljednjih godina u PŠ Tuholj organizovana su druženja pod nazivom „Knjizi u zagrljaj“. Na tim druženjima učestvovali su učenici nižih razreda i njihovi roditelji. Naravno, učitelji su bili kreatori, organizatori i voditelji. Ova manifestacija kroz petogodišnje druženje obuhvatala je kviz takmičenja, radionička druženja edukativnog i zabavnog tipa kao i promociju školskih lektira. Jedan od projekata nastao kao rezultat ovih druženja je knjiga roditeljskih pjesama. | |
| 1. SPISAK SVIH PRILOGA: | Prilog br.1 Scenarij 2014 i fotografije  Prilog br.2 Radionice 2015 i 2017  Prilog br.3 Knjizi u zagrljaj 2016  Prilog br.4 Roditeljske pjesme  Prilog br.5 Zlatni ljiljan | |
| 1. REFERENCE: | Školske lektire | |

**DETALJAN OPIS:**

|  |
| --- |
| 1. **POLAZIŠTA**- Šta je prethodilo opisanoj praksi; kako je i zašto došlo do primjene opisane prakse?   (najviše pola stranice)  Kako je dijete u današnjem svijetu okruženo različitim izazovima (internet, igrice, društvene mreže ...) koji mu odvraćaju pažnju od knjige i čitanja (učenja uopće), to se nameće zadatak i potreba da odgojno-obrazovni djelatnici iznalaze moduse i modele koji bi uspješno uticali na dječiju individuu i obezbijedili sigurno mjesto knjizi u dječijem svijetu. Najsigurniji način da djeca zavole knjige je kroz njihovu identifikaciju sa roditeljima, roditeljima koji čitaju. Dakako da su i roditelji izloženi raznim životnim izazovima i imaju različit odnos ka knjizi i čitanju, ali su svjesniji svoje odgovornosti za uspjeh njihove djece u školi i mogu se lakše motivisati i animirati za raznovrsne aktivnosti koje bi mogle doprinijeti kvalitetnijem odgoju i obrazovanju učenika. Jedan od načina roditeljskog angažmana koji bi mogao poboljšati i potaći dječiji odnos ka knjizi i čitanju je njihovo učešće u programu koji smo nazvali Knjizi u zagrljaj. |
| **CILJ I ŽELJENI ISHODI –** sa kakvim ciljem ste realizovali navedenu praksu; šta ste željeli postići, odnosno šta ste očekivali da že djeca znati, moći i razumjeti nakon realizacije (najviše pola stranice)  **Cilj:** Kroz primjenu novih modela odgojno-obrazovnog rada te kroz interaktivnu saradnju škole i roditelja cilj je bio da se izgrađuju bolji i kvalitetniji odnosi: učenik – nastavnik, učenik – roditelj, roditelj – nastavnik, ali na prvom mjestu da djeca i roditelji zavole knjige i čitanje. **Ishodi:** Kroz aktivnosti edukativnog i zabavnog tipa, zajedno sa roditeljima rasplamsati u djeci ljubav prema knjizi. Motivisati ih da istražuju, da čitaju, da uče. Omogućiti im da shvate da i oni sami mogu biti oni koji pišu knjige (kao i njihovi roditelji). Da razumiju važnost čitanja i učenja i razvijaju ljubav prema knjizi i školi. |
| 1. **DETALJAN OPIS REALIZACIJE -** Opis toka, postupaka i koraka u realizaciji (najviše 3 stranice). U tekstu naznačite naziv i broj priloga koji se odnosi na taj segment/fazu realizacije.   U područnoj školi Tuholj, već petu godinu zaredom organizuje se manifestacija „Knjizi u zagrljaj“ u povodu Oktobra mjeseca knjige. Na dva susreta upriličena su kviz takmičenja. (Učenici su čitali knjige i učesnici ovih druženja su od takmičarskih ekipa saznavali o tim knjigama.) (Prilog br.1) Treći i peti susret organizovani su kao radionice u kojima su svi uživali, učestvovali u različitim igrama kroz koje su promovisani značaj i vrijednost knjige i čitanja. (Prilog br.2) Na četvrtom druženju predstavljene su školske lektire koje učenici čitaju, a promotori su bili i učenici i roditelji. (Prilog br.3) Ova manifestacija Knjizi u zagrljaj, iznjedrila je i jedan vrijedan projekat, koji može poslužiti kao model uspješne saradnje roditelja i škole. Radi se o knjizi koja je nastala kao rezultat roditeljskog rada i rada učitelja. Knjiga svojim sadržajem predstavlja zbirku roditeljskih pjesama. (Prilog br.4)  U toku ovih druženja podijeljeno je i dvadesetak knjiga najaktivnijim učenicima-čitaocima, (a nisu zaboravljeni ni roditelji).  Na svim susretima nemjerljiv je doprinos učenika, a dakako i roditelja. No, svi zajedno, i učenici i roditelji i učitelji, kroz ovu manifestaciju potvrđuju da je uspjeh u školi moguć upravo kroz to zajedništvo, učenje i knjige. Susreti Knjizi u zagrljaj u Oktobru – mjesecu knjige, u našoj školi već su tradicionalni i ovakav model učenja i druženja može izvanredno poslužiti za poticanje učenika na čitanje, razvijanje čitalačkih navika i ljubavi prema knjizi i kod učenika i kod roditelja te dobre saradnje škole i lokalne zajednice. |
| 1. **EFEKTI; POSTIGNUTI REZULTATI**   Koje ste rezultate postigli? Kako to znate i čime tomožete potkrijepiti? (najviše pola stranice)  Zajedničke aktivnosti sa roditeljima u školskoj zgradi bile su poseban poticaj za djecu. Poseban uticaj i dodatni podstrek imala je knjiga roditeljskih pjesama. Nakon druženja u toku Oktobra mjeseca knjige učenici su bili više motivirani za učenje. Potreba za knjigom i čitanjem bila je izraženija. Pjesme nekih učenika našle su mjesto i u knjizi Zlatni ljiljan koja je objavljena u našoj školi. (Prilog br.5) Trenutno su u pripremi kratke priče još dvoje učenika i nadamo se da će ugledati svjetlo dana do kraja ove školske godine. Roditelji nastoje da ostvare još bolju saradnju sa školom. Neki posredstvom djece posuđuju knjige iz školske biblioteke. |
| 1. **Dodatni komentari i sugestije drugim nastavnicima koji bi željeli implementirati vašu ideju**   Manifestaciju Knjizi u zagrljaj iz koje je proistekao projekat knjige roditeljskih pjesama, moguće je organizovati i u drugim školama (po ugledu na ovaj model već se realizuju ovakvi programi u susjednoj školi). Mjesec knjige idealna je prilika za ovakva druženja. Učenici i roditelji bez ikakve zadrške žele učestvovati u aktivnostima koje, bez ikakve sumnje, mogu doprinijeti boljim rezultatima u školi i većem interesu za knjigu i čitanje. |