**IZ KNJIGE**

**Čitajmo knjige!**

Zbirka pjesama *Knjiga djeco* nastala je u saradnji sa roditeljima učenika iz PŠ Tuholj. Naime, već nekoliko godina u našoj školi obilježava se *Oktobar mjesec knjige* prigodnom manifestacijom *Knjizi u zagrljaj,* na kojoj osim učenika iz nižih razreda učestvuju injihovi roditelji. Tako su roditelji na posljednjem druženju imali za domaću zadaću da napišu pjesme na temu *Knjiga*. (Neke pjesme iz ove zbirke nastale su kasnije.) I naravno, roditelji su dobro ispunili taj svoj zadatak. Pjesme koje su našle mjesto u ovoj zbirci otkrivaju pjesničku žicu koju u sebi skrivaju obični ljudi, roditelji naših učenika. Mnogo je stihova što se redaju iz probuđene pjesničke nutrine roditelja i čine jednu čarobnu sliku o *Knjizi*. Nekada ti stihovi svojom ljepotom, rimom, snagom izrečenog i univerzalnom porukom prelaze granice amaterskog i ulaze u svijet pravih pjesnika. Slika koju dobijamo nakon isčitavanja dvadeset dvije pjesme iz ove zbirke, u potpunosti otkriva šta je to Knjiga i poetskim jezikom uvodi nas u sve njene tajne i vrijednosti. Značaj ove zbirke, kada predvidimo učeničku ushićenost otkrićem: *I moja mama, moj* *babo je pjesnik*, nemjerljiva je, a učenička identifikacija saroditeljima koji čitaju/pišu, čini se mnogo izvjesnijom. Nazivi pjesama su izvučeni iz roditeljskih stihova, a sam naziv zbirke nametnuo se svojom imperativnom formom *Knjiga djeco* i šalje jedinstvenu poruku svima nama, (a posebno učenicima): *Čitajm oknjige!* Namik Halilović





